இவ்வாறு வளர்ந்து வந்த நயினையின் கல்வி வரலாற்றில் 1928 ஆம் ஆண்டு பயிற்றப்பட்ட ஆசிரியரான திருவாளர் சண்முகம் நாகநாதர் கந்தையா அவர்கள் தலைமை ஆசிரியராக நயினாதீவு நாகபூஷணி வித்தியாசாலையில் கடமைப் பொறுப்பினை ஏற்றுக்கொண்டார். நொத்தாரிசாகவிருந்த இவரது பாட்டனாரின் தொழிலைச் செய்து வந்த ஆசிரியருக்கு அத் தொழிலில் நாட்டமிருக்கவில்லை. “பெற்ற தாயும் பிறந்த பொன்னாடும் நற்றவானில் நனி சிறந்தனவே” என்ற பாரதியின் வாக்குக்கமைய தன்னாட்டினையும் மக்களையும் நேசித்தார். பாடசாலையை விட்டு விலகி கொழும்பிலும், யாழ்ப்பாணத்திலும் கடைகளில் நின்ற சிறுவர்களை அழைத்து வந்து கற்பித்து பண்டிதர்களாகவும், வித்துவான்களாகவும், வட்டாரக் கல்வி அதிகாரிகளாகவும் ஏன்? அரசாங்க அதிபர்களாகவும் ஆக்கிய பெருமைக்குரியவர். இவர்களில் உறவினர்களும் அடங்குவர்.